**Tisztelt Szülők!**

**Az alábbiakban szabadidős programokról olvashatnak.**

**„Őszi kirándulás”**

Tájékoztatjuk Önöket, hogy iskolánk sikeresen pályázott az Erzsébet program keretében meghirdetett „Őszi kirándulás” elnevezésű táborra.

Helyszíne: Zánka, időpontja: 2014. szeptember 18.-19.-20.

A pályázat önrésze 2.000 Ft/fő. Az egyéb költségeket a *Lehetőség Alapítvány* téríti.

*Kötelezően csatolandó dokumentum a „Hozzájáruló nyilatkozat” a személyes adatvédelem okán. Kérjük, a nyomtatványt kitöltve mielőbb szíveskedjenek visszaküldeni.*

A táborral kapcsolatban részletes tájékoztatást adunk 2014. szeptember elején.

**„Napközis tábor”**

Időpont: 2014. 06. 23. – 06. 27., naponta 9 – 13 óráig.

Helyszín: L. L. Általános Iskola Szentgál

Programok: kézműves foglalkozások, gyalogtúra, sport-játék (étkezés biztosítása: tízórai). Költség: 1.500 Ft/fő

A szervezés érdekében kérjük, jelezzék gyermekük részvételi igényét. A jelentkezést megfelelő számú érdeklődő esetén, az előzetes igényfelmérés értékelése alapján hirdetjük meg. *Lehetőség Alapítvány*

**„Idegen nyelvi foglalkozások”**

Időpontok: I. turnus: 2014. 08. 11. – 08. 15., II. turnus: 08. 04. – 08. 08., naponta 9 – 12.30 óráig. Program: napi 1.5 óra idegen nyelvű gyakorlás választott német/angol nyelven. Költség:1.500 Ft/fő.

Helyszín: L. L. Általános Iskola Szentgál

A szervezés érdekében kérjük, aláhúzással jelezzék gyermekük részvételi igényét. A jelentkezést megfelelő számú érdeklődő esetén, az előzetes igényfelmérés értékelése alapján hirdetjük meg. *Lehetőség Alapítvány*